Datum: 17.7.2018

**ZADEVA: *Odgovor/i na vprašanje naročnika v zvezi z javnim naročilom št. JHL-10/18***

Spoštovani,

s strani gospodarskega/ih subjekta/ov smo prejeli vprašanja v zvezi z objavljeno razpisno dokumentacijo za javno naročilo št. ***JHL-10/18 Vzdrževanje in popravila službenih vozil***, zato vam v nadaljevanju posredujemo odgovore oz. pojasnila.

*V skladu z ZJN-3 in določili razpisne dokumentacije, so sestavni del razpisne dokumentacije tudi vse morebitne spremembe, dopolnitve in popravki razpisne dokumentacije ter pojasnila in odgovori na vprašanja ponudnikov s strani naročnika.*

1. **VPRAŠANJE:**

Spoštovani,

v razpisni dokumentaciji pod točko 2.2.2. Lokacija ponudnika zahtevate da mora biti ponudnik oz podizvajalec na lokaciji Mestne občine Ljubljana.

Mi kot ponudnik izven mestne občine Ljubljana vam nudimo prevzem vozil na vašem naslovu na stroške ponudnika in seveda vam zagotovimo tudi brezplačno nadomestno vozilo. Prosimo za spremembo in potrditev ponujenega.

Hvala in lep pozdrav

**ODGOVOR:**

Naročnik spreminja razpisno dokumentacijo ter posledično dodaja omenjeno besedilo tudi v predmetni okvirni sporazum (velja za oba sklopa), na način, da ponudnik, ki je izven Mestne občine Ljubljana pri vzdrževanju in popravilu službenih vozil, na lastne stroške (stroške ponudnika) prevzame naročnikovo vozilo na (posameznem) naročnikovem naslovu, ter tudi zagotovi brezplačno nadomestno vozilo primerljivo tistemu, ki ga ponudnik prevzame na vzdrževanje oz. popravilo, pri čemer mora:

* ponudnik zagotoviti prevoz z lastnim tovornim vozilom (naročnikov avto ustrezno naložiti na tovorno vozilo) od lokacije naročnika do lokacije izvajalca in po popravilu oz. vzdrževanju enako nazaj,
* pripeljati na naročnikovo lokacijo nadomestno vozilo in ga po popravilu oz. vzdrževanju na naročnikovi lokaciji prevzeti,
* poskrbeti za ustrezno prevozno zavarovanje vozila oz. kritje stroškov v primeru poškodb, prometnih nesreč in podobno (odgovornosti za prevzeto vozilo od trenutka prevzema le tega s strani izvajalca do ponovnega prevzema s strani naročnika je na strani izvajalca).

V primeru, če bo izbran ponudnik izven Mestne občine Ljubljana bo naročnik ustrezno uskladil vsebino okvirnega sporazuma glede izvedbe v skladu z zgoraj navedenim.

Istočasno naročnik tudi spreminja razpisno dokumentacijo (posledično oba okvirna sporazuma), in sicer v delu, da zahteva da se zagotovi brezplačno nadomestno vozilo primerljivo tistemu, ki ga ponudnik prevzame na vzdrževanje oz. popravilo, velja tudi za tiste ponudnik v Mestni občini Ljubljana.

1. **VPRAŠANJE:**

Spoštovani!

V točki 2.2.2. Lokacija ponudnika razpisne dokumentacije je naročnik zapisal zahtevo:

Lokacija ponudnika ali podizvajalca, kjer se bodo izvajale storitve, ki predmet javnega naročila, mora biti na območju Mestne občine Ljubljana.

V kolikor se storitve, ki so predmet javnega naročila ne bodo izvajale na območju Mestne občine Ljubljana, bo naročnik tako ponudbo izločil iz nadaljnjega ocenjevanja ponudb.

V točki 3.2.3. Tehnična in strokovna sposobnost, podtočka 2. Kadrovska sposobnost; je naročnik zapisal zahtevo:

Sklop št. 2: Vozila koncerna VOLKSWAGEN, najmanj 1 delavca s t. i. strokovno usposobljenostjo za diagnosticiranje, popravila in vzdrževanje vozil CNG (stisnjen zemeljski plin) za vozila Volkswagen CNG. Kot ustrezno dokazilo o izpolnjevanju pogoja o ustreznem znanju bo naročnik upošteval fotokopijo veljavnega potrdila o usposobljenosti zaposlenih za vzdrževanje in popravila vozil CNG, izdanega s strani proizvajalca.

Obe zahtevi skupaj izpolnjuje samo en ponudnik, to je Porsche Inter Auto. Posledično je lahko objektivno to edini ponudnik, ki lahko odda ponudbo za celoten Sklop 2, torej za vozila s pogonom na stisnjen zemeljski plin in vozila s pogonom na ostala goriva. Ti dve zahtevi objektivno omejujeta oddati ponudbo kateremukoli drugemu ponudniku (prikrita diskriminacija). Posledično predlagamo, da naročnik v izogib nepotrebnemu revizijskemu zahtevku zaradi prikrite diskriminacije, razdeli Sklop 2 na podsklope glede na vrsto pogonskega goriva (pogon na stisnjen zemeljski plin oz. pogon na bencin/dizel) in dopusti oddajo ponudbe za podsklop.

Najlepša hvala!

**ODGOVOR:**

Naročnik obvešča ponudnike, da spreminja sklop št. 2: Vozila koncerna VOLKSWAGEN, in sicer bo naročnik sklop št. 2: Vozila koncerna VOLKSWAGEN dodatno razdelil oz. naredil nova sklopa ločeno na pogon na stisnjen zemeljski plin (CNG) in na bencin/dizel. Naročnik bo posledično v prihodnje objavil spremembe razpisne dokumentacije oz. spremenjeno razpisno dokumentacijo skupaj s predračunoma za omenjena (nova) sklopa.

Glede prvega dela vprašanja glejte prejšnji odgovor na vprašanje (št. 1).

Istočasno naročnik obvešča vse ponudnike, da je podaljšal rok (velja za oba sklopa) za oddajo ponudbe skupaj z ostalimi roki, ko sledi:

* Rok za oddajo ponudbe: 14.8.2018 do 12:00 ure;
* Javno odpiranje ponudb: 14.8.2018 ob 12:05 uri;
* Rok za vprašanja oz. dodatna pojasnila: 6.8.2018 do 12:00 ure. Odgovori oziroma pojasnila bodo objavljeni na spletnem naslovu podjetja JAVNI HOLDING Ljubljana, d.o.o. (http://www.jhl.si/javna-narocila-iz-podjetij) na mestu, kjer je objavljena razpisna dokumentacija ter na Portalu javnih naročil, najkasneje šest (6) koledarskih dni pred rokom za oddajo ponudbe, pod pogojem, da bo zahteva posredovana pravočasno. Na drugače posredovane zahteve za dodatna pojasnila ali vprašanja naročnik ni dolžan odgovoriti.

*Odgovori oz. pojasnila naročnika (ki so sestavni del razpisne dokumentacije) so objavljeni tudi na Portalu javnih naročil. Ponudniki naj pri pripravi in oddaji ponudbe upoštevajo odgovore oz. pojasnila naročnika.*

Lepo pozdravljeni.

JAVNI HOLDING Ljubljana, d.o.o.

Sektor za javna naročila